tomron87/hebrew-wikipedia-sentences-corpus huggingface dataset:
בעקבות ההצלחה של הסינגלים "Cold Water" ו-"Believer", יצא הסינגל השלישי שלהם מהאלבום Music is the Weapon אשר נקרא "Run Up".
יצא "Know No Better" שהיה בשיתוף פעולה עם טראביס סקוט וכמילה.
יצא השיר "Sua Cara", שהיה בשיתוף שתי הזמרות הברזילאיות אניטה ופבלו ויטאר.
ב-13 בספטמבר הוציאו מייג'ור לייזר שיר בשם "All my life" בשיתוף פעולה עם Burna boy, שיר זה נכנס למיני אלבום חדש בשם "Afro beats".
ב-19 בספטמבר הוציאו שיר בשם "Balance pon it" בשיתוף פעולה עם Babes wudmo ו-taranchyla.
ב-26 בספטמבר הוציאו מייג'ור לייזר שיר נוסף בשם "Tied up" בשיתוף פעולה עם Mr.
ב-17 באוקטובר הוציאו השלושה שיר בשם "Blow that smoke" עם הזמרת ToVelo.
ב-1 ביוני 2019 הוכרז רשמית כי הדי-ג'יי "אייפ-דראמס" יחליף את חבר הצוות ג'יליונר.
עם כניסתו של הדי-ג'יי אייפ-דראמס למייג'ור לייזר, ב-19 ביוני 2019, ההרכב הוציאו שיר בשם "Make it hot" בשיתוף עם הזמרת הברזילאית אניטה.
מייג'ור גרום: רופא המגפה הוא סרט גיבורי-על רוסי, המבוסס על סדרת הקומיקס "מייג'ור גרום" מבית Bubble Comics, שנוצרה על ידי ארטיום גברליאנוב.
את הסרט ביים אולג טרופים.
הסרט מהווה עיבוד לחוברת הראשונה "מייג'ור גרום.
חלקים 1 עד 10" ובה מתואר מאבקו של הבלש מייג'ור איגור גרום באויבו הגדול, רוצח סדרתי המכונה "רופא המגפה", המציג עצמו כלוחם למען צדק חברתי.
בדומה לכך, עלילת הסרט מתרחשת בסנקט פטרבורג, כשגבר עטוי במסכת רופא המגפות, הורג פושעים שנמלטו מעונש בעזרת כסף ומעמד גבוה בחברה.
חוקר המשטרה איגור גרום צריך להתמודד עם אויב מסוג חדש, שצובר פופולריות בשל מעשיו נגד מערכת המשפט המושחתת.
את הדמות הראשית גילם השחקן טיכון ג'יזנבסקי, במקום אלכסנדר גורבאטוב, שגילם את אותה דמות בסרט הקצר משנת 2017.
חיי היום יום בעיר סנקט פטרבורג משתנים באופן דרמטי עם הופעתו של אדם במסכת רופא המגפה.
לאחר שהצהיר כי העיר "חולה במגפת הפקרות", הוא מתחיל ב"טיפול" והורג אנשים שבעבר נמלטו מעונש על פשעיהם בשל מתן כסף ושוחד ובעקבות מעמדם החברתי הגבוה.
כולם מתווכחים מיהו רופא המגפה - פרובוקטור או לוחם אידאולוגי למען הצדק.
עם זאת, עבור מייג'ור המשטרה המנוסה איגור גרום ושותפו הטירון דימה דובין, רופא המגפה הוא בעיקר רוצח בדם קר שמוכרחים למצוא ולנטרל בכל מחיר...
צילומי הסרט החלו באוגוסט 2017 והופסקו, בספטמבר 2019 חודשו הצילומים בסנקט פטרבורג ותחילה הוא תוכנן לצאת לאקרנים במהלך שנת 2019. ברם באוקטובר 2019 נודע שהסרט בשלבי צילומים ולא ייצא בתאריך היעד המתוכנן.
הצילומים הושלמו לבסוף בדצמבר 2019. הקרנת בכורה נערכה בקולנוע אברורה ב-25 במרץ והסרט יצא לאקרנים ב-1 באפריל 2021. לעומת תקציב הפקה של 650 מיליון רובל רוסי הסרט הרוויח כ-327 מיליון רובל וגרם להפסדים ליזמים.
הוא התקבל לרוב על ידי המבקרים באופן חיובי: בעיקר בשל איכות ההפקה הגבוהה, אך עם זאת, המבקרים ציינו לרעה את העלילה הקלישאתית והלא מקורית.
כמה מהמבקרים טענו כי הסרט מכוון למסר נזיפה כלפי האופוזיציה הרוסית ושבחים למשטרה, אם כי לא כל המבקרים הסכימו עם דעה זו; היוצרים עצמם הכחישו את הטענות הללו במספר ראיונות.
הסרט זמין לצפייה מישראל בנטפליקס, מה־7 ביולי 2021 והיה לאחד הסרטים הפופולריים בשירותי הסטרימינג.
ב-27 בדצמבר 2021 שודר גרסה מורחבת עם תוספת של 20 דקות על גבי שרתי KinoPoisk HD.
קדימון הסרט היה מועמד לפרס Golden Trailer Awards בקטגוריות המוזיקה הזרה בקדימון פעולה, קדימון עצמאי זר וקדימון פעולה זר הטוב ביותר.
הסרט זכה בפרס "הבילוש הרוסי" בקטגוריית הסרט הבלשי הטוב ביותר.
סרט המשך יצא לאקרנים ב־2024 ושמו "מייג'ור גרום: המשחק".
ב־2023 שודר סרט פריקוול על ילדותו של מייג'ור גרום בשם "גרום: ילדות קשה".
מייג'ור משטרת סנקט פטרבורג איגור גרום רודף אחר שלושה שודדי בנקים כשהם עוטים מסכות בהשראת שחקני קבוצת ההוקי קרח 'מטאור' מסרט האנימציה הסובייטי "דסקית!
הוא מצליח לעצור אותם, אך המרדף גורם נזק במרכז העיר.
ראש מחלקת המשטרה, הגנרל פרוקופנקו, נוזף באיגור וכמעט מפטר אותו.
זמן קצר לאחר מכן מתחיל משפטו של קיריל גרצ'קין, מעשירי העיר, שדרס ילדה למוות (ועוכב על ידי גרום עצמו).
למרות הראיות נגדו, גרצ'קין מזוכה באופן בלתי צפוי, ולכן אחיה של הילדה חושד בבית המשפט בשחיתות.
גם איל טכנולוגיות המידע סרגיי רזומובסקי, מייסד הרשת החברתית Vmeste וחברו אולג וולקוב, שגדל באותו בית יתומים כמו הילדה המנוחה, זועמים על החלטת בית המשפט.
במקביל מופיעים באינטרנט סרטונים של איש אלמוני העטוי במסכת רופא מגפה ועטוי חליפת לחימה, שמבטיח "לנקות" את העיר מהנבלות.
עם זאת, הרופא מבצע את רצח קיריל גרצ'קין, אותו הוא שורף חי בתוך מכוניתו.
לאחר הרצח, אולג מגיע לרזומובסקי ומתוודה שהוא היה הרופא.
רזומובסקי אינו מרוצה, אך מהסס לבגוד בחברו.
גרום, שהיה עד לרצח, מנסה לחקור אותו ולמצוא את הרופא, שנחשב בעיני רבים לגיבור ונוקם עממי.
אך קצין שירות הביטחון הפדרלי יבגני סטרלקוב, שהגיע ממוסקבה, מסיר את המייג'ור מהתיק.
במקום זאת, גרום והחניך דמיטרי דובין שהוקצה לעבוד עמו נשלחים לחקירת גניבת מקררים, אך גרום ושותפו, בניגוד למשימתם הרשמית, ממשיכים למעשה לטפל בתיק רופא המגפה, בניסיון לסחוט מידע מאנשים הקשורים למערכת עולם הפשע, אך ללא הועיל.
בינתיים, גרום מציל נערה ממתפרעים במהלך מהומה בלילה, אך היא מתגלה כעיתונאית ובלוגרית בשם יוליה פצ'יולקינה, שביימה את "המתקפה" הזו במטרה להתקרב לגרום ולגלות חומרים על פרשת הרופא במגפה, עבור הווידאו בלוג שלה.
בינתיים, הרופא רוצח קורבנות חדשים: ראשת הבנק שהונתה את הלקוחות, כמו גם בעל מזבלה המזהמת את האזור כולו, יחד עם כל משפחתו.
דובין מעלה את התיאוריה שיש לצפות להופעה הבאה של הרופא בטקס פתיחת הקזינו, שם יתכנסו כל "המי ומי" של החברה הגבוהה בסנקט פטרבורג.
גרום חודר למסיבת הפתיחה, שם הוא פוגש גם את פצ'יולקינה ורזומובסקי, אך במקום הרופא האמיתי מופיעים שודדים חקיינים רגילים שפשוט רוצים לשדוד את העשירים.
סרגיי רזומובסקי מנסה להניא אותם בהצעת כסף, אך בסופו של דבר בעניין מתדרדר לכדי לקרב בו גרום וסוכני שירות הביטחון הפדרלי שהגיעו, מכניעים את השודדים.
גרום ורזומובסקי חדורים בכבוד הדדי בעוד גרום מסתכסך עם דמיטרי דובין, שהעביר את חקירת הפרשה לקצין הביטחון הפדרלי.
בעת חקירת העבר של מכרו החדש, איגור גרום מגלה כי רזומובסקי גדל באותו בית יתומים כמו קורבנו של גרצ'קין וכילד צייר ציפורים שנראו כמו מסכת הרופא.
פצ'יולקינה מודיעה למייג'ור על חוזהו של רזומובסקי עם חברת "הולט אינטרנשיונל" העוסקת בפיתוח נשק טכנולוגי.
דווקא בהולט אינטרנשיונל נוצרו התלבושות והציוד של רופא המגפה.
גרום מגיע לגורד השחקים של רזומובסקי ומאשים אותו במישרין שהוא רופא המגפה.
סרגיי מבין פתאום שזה נכון: "אולג" היה רק כיסוי (על פי המסמכים הרשמיים, אולג וולקוב האמיתי מת במלחמה בסוריה).
הוא מכה את גרום בראשו, לובש את חליפתו של הרופא ומשליך אותו ליד מקום הרצח הבא שלו.
המשטרה תופסת את גרום וסטרלקוב מאמין כעת שהרופא הוא איגור גרום.
דובין ופצ'יולקינה עוזרים לגרום להימלט ממעצר.
הוא יוצא לקרב עם רופא המגפה, אך אוסר על חבריו לעזור לו בכך ואפילו נועל את דובין בארון.
בינתיים, הרופא מפרסם סרטון חדש: הוא קורא לכל "העוקבים" שלו לצאת לרחובות עם נשק ולבצע לינץ' בכל מי שנראה להם כנבלות.
בעיר מתחילות מהומות דמים ספונטניות.
רזומובסקי מתוודה בפני איגור כי בדרך זו הוא רוצה להיפטר לא רק מפקידים מושחתים ומאנשים עשירים, אלא גם מהמהומות עצמן, שלדעתו הם חיקויים בלתי מוסריים: לדעתו, המדינה תיאלץ לשלוח כוחות ולהרוג אותם ואז רזומובסקי עצמו יוכל ליצור "פטרבורג חדשה".
בין גרום לרזומובסקי פורץ מאבק, בו הרופא כמעט מנצח, אך דובין ופצ'יולקינה מגיעים להציל את גרום.
רזומובסקי מנוטרל ופצ'יולקינה מספיקה לתעד את התפארותו עם חשיפת התוכניות בווידאו, מה שיוכיח את אשמתו של רופא המגפה וזהותו האמיתית.
גרום, לעומת זאת, מצהיר בפני הרופא כי גם הוא רואה בעיות במדינה, אך בלתי מקובל לפתור אותן באמצעות רצח המוני.
בינתיים המהומות שוככות במהירות כאשר אוהדי כדורגל מתנגדים לפורעים ואחיה של הילדה המנוחה, שהולך להרוג את השופט ששחרר את גרצ'קין, מבין שהוא לא יכול להרוג אדם וחס על חייו.
החיים שבים למסלולם עם לכידתו של הרופא בידי הסוכן סטרלקוב וגרום מבלה עם חבריו החדשים.
בסצנה הראשונה שלאחר הכתוביות, מתברר שסרגיי רזומובסקי הושם במרפאה פסיכיאטרית סגורה בפיקוחו של ד"ר וניאמין רובינשטיין, שמגלה עניין אמיתי במצבו הנפשי של סרגיי.
"הצד האפל" שוב מדבר עם סרגיי ומבטיח ש"הם" ייעלמו במהרה מהדרך.
בסצנה השנייה מוצג אולג וולקוב בסוריה ומתברר שהוא עדיין חי ורואה בטלוויזיה דיווח על מעצרו של חברו.
שם השחקן/ית שם הדמות אודות הדמות טיכון ג'יזנבסקי מייג'ור גרום חוקר במשטרת הפדרציה הרוסית שמקדיש את חייו ללחימה באי-צדק.
אלכסנדר סטייקין דימה דובין חוקר במשטרת הפדרציה הרוסית, שותפו של גרום.
זמן קצר לאחר הצלחת הסרט הקצר אודות מייג'ור גרום, שחקן הטלוויזיה אלכסנדר גורבאטוב הסכים לשוב ולגלם את הדמות גם בסרט באורך מלא.
צילומי הסרט התרחשו בשנת 2017 בעיר סנקט פטרבורג, העיר שבה גם מתרחשים אירועי חוברות הקומיקס אודות מייג'ור גרום.
זמן קצר לאחר מכן הופסקו הצילומים.
הצילומים חודשו בספטמבר 2019 ונערכו בשלל אתרים בעיר סנקט פטרבורג, אך עם צוות שחקנים חדש - באוקטובר 2019 נודע שגורבאטוב נטש את הפרויקט ובמקומו לוהק שחקן אחר לגלם את דמותו של גרום.
לדברי המפיק גברליאנוב, הסרט שונה במעט מהקומיקס עצמו, כך למשל בקומיקס רופא המגפה מפרסם את רעיונותיו באמצעות מודעות פרסום, בסרט הוא עושה זאת באמצעות סרטונים ביוטיוב.
בדצמבר 2019 אולפני באבל הכריזו שצילומי הסרט הושלמו לאחר 87 ימי צילומים.
הטיזר טריילר הראשון לסרט הוצג במהלך קומיקון רוסיה, ב-30 בספטמבר 2017. ב-22 באפריל 2018 פורסם שהסרט ייצא לאקרנים באוקטובר 2019. הטיזר גרר ביקורות מעורבות.
לאחר שרוסקומנדזור חסם את טלגרם ברוסיה, פאבל דורוב ארגן פלאשמוב המוני: כל מי שרוצה למחות נגד חסימת טלגרם צריך לשחרר מטוס נייר לרחוב ב-22 באפריל 2018 בשעה 19:00. פעולה דומה מאוד בוצעה על ידי רופא המגפה עצמו, שדמותו בספר הקומיקס הוא דורוב.
בטיזר לסרט הוא מוחה נגד השחיתות וחוסר החוק ברוסיה והמוחים היו אמורים לשחרר מטוסי נייר ברחוב בשעה 21:00.
בספטמבר 2019 נודע שהסרט נמצא בשלב הצילומים ברחובות סנקט פטרבורג והוא מבוים על ידי אולג טרופים (שביים את על הקרח).
הצצה ראשונה מתוך הסרט כללה פרטים שונים מתוך ההפקה שנחשפו בפני מבקרי קומיקון רוסיה באוקטובר 2019. בפברואר 2020 באבל קומיקס פתחה חשבון אינסטגרם ייעודי לסרט לקראת פרסום חומרים נוספים מתוך הסרט.
באותו הזמן, אלכסיי מקארוב, אחיה של הילדה המתה, יושב בביות ומתאבל.
קול לא ידוע מספר על אוזלת ידם של השלטונות כלפי האנשים הפשוטים.
גרום יוצא לביתו, בעוד קול ברקע מספר כיצד העיר פטרבורג התפצלה לשתי ערים שונות: האחת עשירה ומפוארת, האחרת - אפלה ומלוכלכת.
סרגיי רזומובסקי מאכיל חסרי בית במסגרת פרויקט שיזם בעוד הקול מספר כי המצב יכול להשתנות בזכות המתנדבים.
גרום קונה שווארמה וממשיך בדרכו.
רזומובסקי בחליפת רופא המגפה יושב על גג בניין זינגר במרכז העיר, הוא מכריז שהתעייף מלצפות בחוסר הצדק וכי הגיע הזמן לשינויים: זמנו של רופא המגפה.
הסרט מתרחש בסנקט פטרבורג, ולכן הוחלט להתאים את העיר מעט לעלילה.
אולג טרופים, במאי הסרט, הסביר בדיוק כיצד יוצרי הסרט עשו זאת, באופן הבא: "אנו מכירים את פטרבורג הקלאסית, בה יש הרבה אדריכלות בארוק ואדריכלות ארט נובו.
זו העיר בה הייתה המהפכה והאדריכלות הסובייטית נטבעה בה בכבדות.
אנו מכירים גם את הגנגסטרים הפטרבורגיים משנות התשעים עם רשתות החצרות האינסופיות.
ועמדנו בפני המשימה לגבש איזו פטרבורג נציג.
לכן, נטשנו לחלוטין את המורשת הסובייטית ואת מורשת שנות ה-90 והתרכזנו בחלק ההיסטורי, זה שלא עבר זמן, זה שיוצר את דמותה של פטרבורג כעיר ארמון מלכותית."
נוסף על כך, יוצרי הסרט, שינו את הטופולוגיה של העיר בסרט בהשוואה לפטרבורג האמיתית, כתוצאה מכך התברר שרחוב בולשייה מורסקאיה הופך לרחוב רדישצ'ב, רחוב ז'וקוב הופך לרחוב גלרנאיה ונבסקי פרוספקט נראה כאילו לא קיים בכלל.
לדברי אולג טרופים, לא הייתה להם מטרה להראות את פטרבורג בדיוק כמו בחיים.
לשם כך שרטטו היוצרים תוכנית גסה של סנקט פטרבורג, וסימנו עליה את המיקומים העיקריים של הסרט: אזורים עניים, תחנת משטרה, משרדו של רזומובסקי ודירתו של גרום ובמקומות מסוימים הם התווה תעלות ותעלות נוספות, אשר אינם נוכחים בפטרבורג האמיתית.
זה נעשה על ידי מעצב ההפקה דמיטרי אונישצ'נקו.
אונישצ'נקו היה מעורב גם בתכנון המיקומים עצמם, למשל, הוא הוסיף לרחובות פנסים ודוכנים עם שווארמה ופיתח תכנון של אזורים עניים, שם גרום מבקר לקבלת מידע על רופא המגפה.
התסריטאי ארטיום גברליאנוב אמר כי כל הסטים הללו נבנו לחלוטין מאפס על ידי צוות הסרט.
אולג טרופים התלונן על אי הנוחות של הלוגיסטיקה בעיר עבור צוות הסרט, וציין שזו הסיבה שהיה עליהם להכין את התפאורה בעצמם.
הדוכן בו קנה גרום את השווארמה היה פונקציונלי לחלוטין, ואפילו האוכל (בצל, בשר ירוק, רוטב) היה אמיתי.
תחנת המשטרה הוקמה מאפס בבניין בנק ענק לשעבר בנייבסקי פרוספקט.
הבחירה נפלה על הבניין הזה, מכיוון שהוא התאים היטב לתפאורה של הסרט, הוא היה ריק ומרווח מספיק וכל שנותר היה להוסיף שולחנות, מחיצות עץ ומשרדים.
דירתו של איגור גרום לא הוצגה בקומיקס, ולכן הסרט נאלץ ליצור את דמותה.
הם רצו להציג אותה באותה עת כיפה ומרופטת, אך עם זאת, לא להפוך את גרום ל"טמבל שחי בעליית גג עם חלון ענק".
כדי ליצור את האווירה הנכונה בדירה, התמקדו המעצבים בסרטים "נהג מונית" ו"צורת המים".
לצילומים הם חיפשו חדר מתאים בבית בסנקט פטרבורג, וכפי שהתברר, במרכז העיר יש באמת חדרים מתאימים עם חלונות עגולים ענקיים, אבל הכניסה פנימה הייתה בעייתית, מכיוון שלמישהו במקום היו דירות או משרדים יקרים, ולכן הוחלט לבנות תפאורה מאפס.
משרדו של רזומובסקי נועד במקור להיות ממוקם בבית חברת זינגר, אך מאוחר יותר הוא הועבר לגורד שחקים בדיוני, שמראהו נכתב בהשראת מגדל המטריושקה בסקולקובו שבמוסקבה, כאשר חללי הפנים של סקולקובו הפכו למקור השראה לתפאורת משרדו של רזומובסקי.
בנוסף, סצנת הצגת הרשת החברתית Vmeste, אותה ערך רזומובסקי, צולמה במטריושקה.
דמיטרי צ'בוטארב, שגילם את אולג וולקוב, נזכר שהוא נדהם מכמה פרטים עובדו בנוף - הוא נדהם במיוחד מהעובדה שנוצר עיצוב מיוחד אפילו לתוויות משקאות וחטיפים במכונות האוטומטיות.
מספר לא מבוטל של סצנות פעולה מתרחשות ברחובות שונים בסנקט פטרבורג, למשל, סצנת המרדף מתחילת הסרט צולמה בחמישה רחובות, כולל בכיכר הארמון.
לטענת ארטיום גברליאנוב, היה קשה לצוות הסרטים לקבל אישור לצלם פיצוצים ויריות במרכז ההיסטורי של העיר, אך הם עדיין הצליחו להשלים את תוכניותיהם במלואן.
במהלך הפקת הסרט נחתך חומר רב, שבסופו של דבר לא נכנס לגרסה הקולנועית של הסרט.
היוצרים הביעו את רצונם ליצור גרסת במאי מורחבת לסרט, המכונה בצחוק "גברקאט" כשמו של המפיק ארטיום גברליאנוב ובאנלוגיה ל"סניידרקאט".
גרסת הבמאי יכלה לראות אור רק אם הגרסה הקולנועית התקבלה היטב בציבור והצליחה כלכלית.
הגרסה הקולנועית לא כללה כשש סצנות מרכזיות באורך כולל של כ-40 דקות.
בפודקאסט בהנחיית הבלוגר אנואר טלגנוב (ANOIR), הודיע ארטיום גברליאנוב שבקיץ 2021 הוא יתחיל לעבוד על גרסת הבמאי של הסרט.
מקור הכספים יהיה מימון המונים.
בנוסף, המפיקים ציינו שהם רוצים להשלים בנוסף כמה סצנות לגרסת הבמאי.
ב-30 באוקטובר 2021 שוחרר טריילר לגרסה החדשה והוכרז שההקרנה תתקיים בשרתי הסטרימינג של KinoPoisk במהלך חופשת ראש השנה החדשה.
הוכרז שהגרסה המורחבת תוסיף כעשרים דקות לסרט המקורי.
מאוחר יותר נודע תאריך השחרור המדויק: 27 בדצמבר 2021.
את פסקול הסרט הלחין רומן סליברסטוב, שהלחין גם את הפסקול לסרט הקצר "מייג'ור גרום".
רכבת באש (Поезд в огне) בביצוע לוואן גורוזיה, 2:53
הולך לחפש (Иду искать) בביצוע דלפין, 4:09
הדחה (Импичмент), בביצוע מג'יקול, 3:46
אני אוהב אנשים (Я люблю людей) בביצוע דלפין, 3:33
בביתנו (В нашем доме) בביצוע אנטוחה МС, 5:00
חתיכת מהחיים (Кусок жизни) בביצוע אקווריום, 4:38
אני צועד במוסקבה (Я шагаю по Москве) בביצוע ניקיטה מיכאלקוב, 2:09
לנקות את העטיפה (Плёнку перемотай) בביצוע קאסטה, 2:13
חיוך (Улыбка) בביצוע קלרה רומיאנובה, 2:05
שינויים (Перемен!) מאת להקת "קינו" וויקטור צוי, 4:43
הסרט קיבל ביקורות חיוביות מעורבות בעיתונות הרוסית.
כאשר מגזין Kanobu פרסם ביקורות חיוביות,, יחד עם אתרי אינטרנט רוסיים שונים בתחום הבידור והקולנוע כמו "עולם הפנטזיה", רוסיסקאיה גאזטה, TASS, TJournal, DTF, "איגורמאניה", Elle Girl, RBC daily.
מגזין "אפישה" היה נייטרלי בביקורתו והסרט זכה לביקורות מעורבות באתרים כמו film.ru ו-TimeOut.
אך עיתונים כמו "העיתון העצמאי", מהדורת הקולנוע של Mail.ru, אתר InterMedia ו-Meduza, בקומרסאנט למשל פורסמו שתי ביקורות שונות, עם דעות מנוגדות לטוב ולרע ובסך הכל, רוב הסוקרים ציינו בחיוב את התוצאה הסופית של הסרט, האפקטים המיוחדים ואיכות המשחק - לרוב הם ציינו את עבודתו של טיכון ז'יזנבסקי בתפקיד הראשי.
"גם גרום עצמו וגם המתלווים אליו, עמיתים, חבריו והאנטגוניסטים, במילה אחת, הכל התגלה כמוחשי, חי ומואר", מציינת מרים גריגוריאן בביקורתה במגזין "Kanobu".
מבקרים רבים ציינו במיוחד את האווירה של פטרבורג דמיונית שנוצרה הסרט.
"'מייג'ור גרום: רופא המגפה' מתרחש באופן מושלם לא רק במרחבים עירוניים, אלא גם במיתוסים עירוניים מודרניים", כותב המבקר וסילי סטפאנוב.
חלק מהביקורת השלילית לסרט נבעה בעיקר מהרקע המוסרי של הסרט, אשר מבקרים רבים ראו כיצד הסרט מרעיף שבחים על המשטרה הרוסית (בדמותו של מייג'ור גרום) ותוכחה כלפי האופוזיציה הלא-מערכתית הרוסית (בדמותו של רופא המגפה).
אנטון דולין באתר Meduza הצהיר: "אם הכותבים ינסו לשקול ברצינות את מצב הרוח של האוכלוסייה בשנת 2021, הגיבור והאנטגוניסט היו מחליפים ככל הנראה מקומות".
"סצנות המהומה העממית נראות מעצבנות במיוחד: המשטרה שמנסה להציל את העיר מעוררת אסוציאציות כואבות מדי עם מי שהיו ברחובות אותה פטרבורג לפני זמן לא רב או אותה תקרית של בעיטה בבטן של אישה מבוגרת ו[אותה משטרה ש]גררה אנשים אקראיים לזינזאנות" כותבת קלרה חומנקו ממגזין TimeOut.
בדצמבר 2022, יצא סרט פריקוול על ילדותו של מייג'ור גרום, בשם "גרום: ילדות".
הפקת סרט המשך בשם מייג'ור גרום: המשחק, החלה בינואר 2023. הסרט מתוכנן לצאת ב-2024.
מייגן ג'ובון רות פיט , הידועה בשם הבמה מייגן די סטליון (Megan Thee Stallion), היא ראפרית ופזמונאית אמריקאית.
מייגן די סטליון נולדה וגדלה במחוז בקסר, טקסס שבארצות הברית.
מייגן די סטליון הוציאה בשנת 2017 את המיני-אלבום הראשון שלה, Make It Hot.
שנה לאחר מכן, הוציאה את המיני-אלבום השני שלה, Tina Snow.
הוא זכה להצלחה נאה כאשר נכנס אל מצעד הבילבורד 200, ומתוכו יצא הסינגל "Big Ole Freak", שהצליח להיכנס אל מצעד הבילבורד הוט 100, תוך שנכנס למצעד שירי R&B/היפ הופ השנתי של בילבורד.
בשנת 2019, זכתה מייגן די סטליון להצלחה רבה כאשר הוציאה את המיקסטייפ הראשון שלה, Fever.
הסינגל הראשון "Sex Talk" והשני "Realer", זכו להצלחה נאה, בעוד השיר "Cash Shit" שלא יצא כסינגל, הפך ללהיט בארצות הברית.
באוקטובר 2019, העניק איגוד תעשיית ההקלטות האמריקאי את תואר הפלטינה לשיר, עבור מכירות של למעלה ממיליון עותקים במדינה.
בסמוך לכך, יצא השיר "Hot Girl Summer", בו השתתפה הראפרית ניקי מינאז'.
השיר זכה להצלחה רבה, תוך שהגיע אל המקום הראשון במצעד של הרולינג סטון טופ 100, וה-11 במצעד הבילבורד הוט 100, וקיבל את תואר הפלטינה בארצות הברית גם כן.
בשנת 2020, יצא המיני-אלבום השלישי שלה, Suga.
מייגן ג'ובון רות פיט נולדה ב-15 בפברואר 1995, במחוז בקסר, טקסס שבארצות הברית.
מייגן די סטליון ואמה עברו בסופו של דבר לפרלנד, טקסס, פרוור ליוסטון, כשהייתה בת 14, וחיה שם עד שהייתה בת 18. כאשר חשפה בפני אמה שהיא רוצה להיות ראפרית, זו ענתה לה שהיא תצטרך לחכות עד שהיא תהיה בת 21.
בסופו של דבר, החלה מייגן די סטליון את הקריירה שלה בשנת 2016.
בשנת 2017, יצא לאור סינגל הבכורה של מייגן די סטליון "Pull Up Late".
בהמשך, הוציאה את "", ואת המיני-אלבום הראשון שלה, Make It Hot.
ביוני 2018, הוציאה את המיני-אלבום השני שלה, Tina Snow.
בארצות הברית, הוא הופץ כמה חודשים לאחר מכן, תוך שהצליח להגיע אל המקום ה-166 במצעד הבילבורד 200. הסינגל השני מתוכו "Big Ole Freak", זכה להצלחה בארצות הברית.
בשנת 2019, הוציאה את "Fire in the Booth, Pt.1", ומיד לאחר מכן את "Sex Talk".
בהמשך, השתתפה ביחד עם יו גוטי וחאליד בשיר "", תוך שהשתתפה בשירים "Bestie" של דניאל ברגולי, "She Live" של מקסו קרים, "Three Point Stance" של ג'וסי ג'יי וסיטי גירלס, "Pastor" של קוואבו, ו-"Big Booty" של גוצ'י מיין.
באותו הזמן, יצא לאור השיר "Realer", שנכלל ביחד עם "Sex Talk" במיקסטייפ הראשון שלה, Fever.
במאי 2019, יצא לאור המיקסטייפ הראשון שלה, Fever.
בשבוע צאתו, נמכר המיקסטייפ בלמעלה מ-27,956 עותקים, ובכך הגיע אל המקום ה-10 במצעד הבילבורד 200. מתוך המיקסטייפ יצא הלהיט "Cash Shit", שזכה להצלחה, כאשר הגיע אל המקום ה-36 במצעד הבילבורד הוט 100, ה-16 במצעד שירי ה-R&B\היפ הופ, וה-27 במצעד של הרולינג סטון טופ 100, בלי שיצא כסינגל.
במצעד סוף השנה של בילבורד, הגיע השיר אל המקום ה-90. בנוסף לכך, קיבל את מעמד הפלטינה בארצות הברית, על מכירות של למעלה ממיליון עותקים במדינה.
באוגוסט 2019, יצא הלהיט "Hot Girl Summer" ביחד עם הראפרית ניקי מינאז'.
באותה השנה זכתה להשתתף בתוכנית "אפל מיוזיק: הבא".
בתחילת שנת 2020, הוציאה ביחד עם נורמני את השיר "Diamonds".
השיר הוא שיר הנושא של הסרט "ציפורי הטרף: והארלי קווין המהממת" והוא יצא כסינגל הראשון מתוך הפסקול שלו.
ב-24 בינואר 2020, הוציאה את השיר "B.I.T.C.H", כסינגל המוביל מתוך המיני-אלבום השלישי שלה, Suga.
ב-10 במרץ 2020, יצא הסינגל השני מתוך המיני-אלבום, "Captain Hook".
הסינגל השלישי מתוך המיני-אלבום הוא "Savage", שהפך לשירה המצליח ביותר והגיע למקום הראשון במצעד הבילבורד הוט 100.
ביולי 2020, די סטליון נורתה פעמיים ברגל, לטענתה ככל הנראה ניסו להתנקם בה.
חודש לאחר מכן, באוגוסט 2020, התארחה בסינגל "WAP", של הראפרית קארדי בי.
באותה השנה הופיעה ברשימה השנתית טיים 100 של מגזין טיים.
ב-2 באוקטובר של אותה השנה הוציאה את הסינגל "Don't Stop" בהשתתפות יאנג ת'אג.
ב-20 בנובמבר הוציא את אלבום הבכורה שלה, Good News.
ב-5 בפברואר 2021 יצא לאור הסינגל "I'm A King" מתוך פסקול הסרט "מגלה את אמריקה 2".
ב-27 באפריל השתתפה בגרסת הרמיקס לשיר "On Me" יחד עם ליל בייבי.
ב-8 ביוני השתתפה בשיר "Bad Bitches" של Nitti ומרשמלו.
ב-11 ביוני הוציאה את הסינגל "Thot Shit".
ב-27 באוגוסט השתתפה בגרסת הרמיקס לשיר "Butter" של BTS.
ב-27 בספטמבר יצא לאור הסינגל "Crazy Family" יחד עם מאלומה ורוק מאפיה כחלק מפסקול הסרט "משפחת אדמס 2".
ב-29 באוקטובר יצא לאור המיקסטייפ השני שלה, Something for Thee Hotties.
ב-7 בדצמבר יצא לאור הסינגל "It Was a...
(Masked Christmas)", אותו הוציאה יחד עם אריאנה גרנדה וג'ימי פאלון.
באותה השנה, זכתה בשלוש קטגוריות בטקס פרסי גראמי ה-63, כולל פרס גראמי לתגלית השנה.
ב-21 בינואר 2022 הוציאה את הסינגל "Lick" יחד עם שנסיאה.
ב-4 בפברואר יצא לאור הסינגל "Flamin' Hottie".
ב-11 במרץ הוציאה את הסינגל "Sweetest Pie" עם דואה ליפה.
ב-22 באפריל הוציאה את הסינגל "Plan B".
ב-21 ביולי יצא לאור הסינגל "Pressurelicious" בהשתתפות פיוצ'ר.
ב-12 באוגוסט יצא לאור אלבום האולפן השני שלה, Traumazine.
ב-22 בספטמבר 2023 השתתפה בסינגל "Bongos" של קארדי בי.
ב-6 באוקטובר הוציאה את הסינגל "Out Alpha The Alpha".
ב-3 בנובמבר יצא הסינגל "Cobra".
ב-15 בדצמבר הוציאה די סטליון שני סינגלים: "Hell No!" יחד עם ג'וליאן מייסון, טימבלנד ודניאל ברוקס מתוך הסרט "הצבע ארגמן" ואת הסינגל "Not My Fault" יחד עם רנה ראפ.
באותה שנה שיחקה בסרט הקומדיה המוזיקלי "דיקס: המיוזיקל" בתור גלוריה.
ב-1 בפברואר 2024 יצא לאור הסינגל "Hiss".
ב-5 באפריל יצא לאור הסינגל "Wanna Be" יחד עם גלורילה.
ב-10 במאי הוציאה את הסינגל "Boa", שהגיע למקום ה-39 במצעד הבילבורד הוט 100. באוגוסט פורסם כי די סטליון תנחה את טקס פרסי הווידאו קליפים של MTV לשנת 2024, הפעם הראשונה שהיא מנחה טקס פרסים.
די סטליון מועמדת לחמישה פרסים, הכי הרבה מבין אמני ההיפ-הופ.
בספטמבר של אותה השנה, די סטליון ו-RM הכריזו על שיתוף פעולה בשיר בשם "Neva Play", שיצא לאור ב-6 בספטמבר 2024.
ב-19 באפריל 2025 די סטליון הכריזה על שיר בשם "Whenever" שייצא ב־25 באפריל.
באוקטובר 2024, פורסם שדי סטליון תספר את סיפור עלייתה והתפתחותה בסרט תיעודי באורך מלא עבור אולפני אמזון.
הבמאית של הסרט היא זוכת האמי נקה אונואורה.
הסרט יושק ב-31 באוקטובר בפריים וידאו.
ב-29 באוגוסט 2025 עלתה לשידור באפל TV פלוס הסדרה התחרותית המוזיקלית "KPOPPED" אותה מפיקים בפועל ליונל ריצ'י ודי סטליון.
במהלך 2025, די סטליון צפויה להוציא לאור את האלבום Megan: Act III.
מייגן ג'יין ברנן היא אשת ממשל אמריקאית שכיהנה כמנהלת הכללי של דואר ארצות הברית.
ברנן היא האדם ה-74 שכיהנה בתפקיד והאישה הראשונה והיחידה עד כה בתפקיד.
מייגן ברנן נולדה בפוטסוויל, פנסילבניה, למשפחה ממוצא אירי של שבעה ילדים ולמדה בבית ספר תיכון קתולי מקומי, בו היא בלטה בנבחרות הסופטבול והכדורסל של בית ספרה וב-1978 היא השתתפה באליפות המדינה בכדורסל.
לאחר סיום לימודיה ב-1980 היא למדה בקולג' אימצ'ולצטה שליד פילדלפיה, שם סיימה ב-1984 תואר שני בהיסטוריה.
ב-2003 סיימה ברנן לימודי תואר שני במנהל עסקים בבית הספר למנהל עסקים על שם סלואן של המכון הטכנולוגי של מסצ'וסטס.
ברנן החלה ב-1986 את הקריירה שלה בשירות הדואר של ארצות הברית כדוורית בלנקסטר, פנסילבניה.
היא המשיכה כמפקחת איסוף וחלוקה, כמנהלת מתקני המיון ברידינג ובמחוז ליהיי שבפנסילבניה וכמנהלת המחוז בספרינגפילד, מסצ'וסטס.
היא פרשה לשנה מהשירות לטובת לימודים בבית הספר למנהל עסקים על שם סלואן של המכון הטכנולוגי של מסצ'וסטס.
לאחר סיום חופשת לימודים זו היא שימשה כמנהלת תמיכת השטח וההטמעה וכמנהלת מבצעי הסיוע לאזור הצפון-מזרחי.
במאי 2005 היא מונתה כסגנית הנשיא לאזור צפון-מזרח, ובתפקיד זה היא תיאמה וניהלה את תהליכי המיון, החלוקה והתעבורה של האזור.
לאחר מכן היא מונתה כסגנית הנשיא לתפעול באזור המזרחי, תפקיד בו היא הייתה אחראית על התפעול בפנסילבניה, אוהיו, וירג'יניה המערבית, דלאוור, קנטקי, מרכז ודרום ניו ג'רזי, מערב מדינת ניו יורק וחלקים מווירג'יניה ומאינדיאנה.
בדצמבר 2010 היא מונתה כמנהלת התפעול הראשית וכסגנית הנשיא של שירות הדואר.
ב-2012 היא עמדה בראש תהליך לסגירת מרכזי מיון ידניים על רקע קיצוצים בתקציב שבוצעו על רקע ירידת נפח הדואר ומחויבות של שירות הדואר לתשלומים לגמלאי השירות על פי חוק.
ב-14 בנובמבר 2014 בחרה מועצת המנהלים של שירות הדואר בברנן כמנהלת הכללית של דואר ארצות הברית במקומו של פטריק דונהו, שפרש בפברואר 2015. בכך הייתה ברנן לאישה הראשונה בתפקיד.
במאי 2018 דווח בוושינגטון פוסט שהנשיא דונלד טראמפ דחק בה באופן אישי להכפיל את התעריפים המשולמים על ידי אמזון וחברות אחרות.
ב-16 באוקטובר 2019 הודיע ברנן שהיא תסיים את כהונתה כמנהל הכללית של הדואר עם תום תקופת כהונתה המלאה בת חמש השנים.
עם זאת, בינואר 2020 הוארכה כהונתה עד למציאת מחליף.
היא סיימה את כהונתה ב-15 ביוני אותה שנה והוחלפה בלואיס דג'וי.
אחיה של ברנן עבד גם הוא בשירות הדואר בעיר הולדתם עד למותו ב-2013.
"מייבשים את הביצה" היא תוכנית רדיו שבועית בהגשת שרון כידון ושי גולדן המשודרת בתחנת הרדיו 102FM ("רדיו תל אביב") מאז שנת 2010, בין השעות 8:00 ל-10:00 מדי יום שישי.
התוכנית עוסקת בסקירה אקטואלית של תחום התקשורת בעולם ובישראל על היבטיו השונים - פוליטיים, טכנולוגיים, מסחריים, תרבותיים ועוד.
כל תוכנית מורכבת משיחות טלפון עם מרואיינים (כ-10 בכל תוכנית), כשלחלקם פינות קבועות, כמו: יהודה נוריאל, אפי טריגר, גיא פינס, אבנר הופשטיין ועוד.
בין המגישים המחליפים לאורך השנים: דנה ספקטור וטלי בן עובדיה.
חוץ מהשיחות עם המרואיינים, כידון וגולדן גם מנהלים ביניהם דיאלוגים תוך הבעת פרשנות ודעה, כשבתחילת התוכנית מוקדשת לכך פינת "הספוט".
ב-2011 זכתה התכנית בפרס תוכנית המלל הטובה ביותר לשנת 2011 מטעם אגודת העיתונאים בתל אביב.
נכון ל-2020 עורכת התכנית היא מילה סביטלמן.
מייבש כלים מורכב מכמה מדפים במטבח, שממוקמים מעל הכיור, עם תחתית פתוחה ומדפים עשויים חוט פלדה, כדי לאפשר לכלים שטופים שהונחו בפנים לטפטף לכיור ולהתייבש באוויר.
בעוד שההיסטוריה המתועדת של הרעיון ידועה משנת 1876 עם בקשת פטנט על ידי ממציא אמריקאי צ'נדלר ושתי, הרעיון זכה לפופולריות בפינלנד בשנות הארבעים של המאה ה-20 על ידי מייג'ו גבהרד, ראש מחלקת משק הבית בפינלנד.
גם גבהרד יצרה ארון ליבוש כלים בשנת 1930. המניע של גבהרד היה כדי לחסוך זמן ומאמץ של נשים; על פי חישוביה עקרת בית פינית השקיעה 30,450 שעות מחייה בשטיפת כלים, וארון ייבוש הכלים הביא לחיסכון בזמן של 50 אחוזים.
גבהרד פיתחה את ארון ייבוש הכלים ב -1944 וב-1945, והמכון החל לייצר את הארונות ולמכור את העיצוב בשנת 1945. ארונות אלה היו עשויים לגמרי מעץ, ועשויים רק בשני גדלים.
סטורה אנסו החלה בייצור תעשייתי של הארונות בשנת 1948, ובשנת 1954 הוצג מתלה מחוט פלדה מצופה פלסטיק.
מדידות הארונות תוקנו בשנת 1982. ארונות ייבוש כלים הפכו לאביזר סטנדרטי כמעט בכל בית פיני.
מייג'ור גרום היא סדרת קומיקס על סרן משרד הפנים הרוסי מייג'ור איגור גרום, שנוצר על ידי הוצאת באבל קומיקס ופורסם בין 2012 ל-2017. בתחילה, האמן היה קונסטנטין טרסוב לאחר מכן הוחלף באנסטסיה קים, שציירה את רוב הגיליונות הבאים.
מרבית הפרקים נכתבו על ידי ארטיום גברליאנוב, מייסד הוצאת באבל, שעבד בתקופות שונות בשיתוף פעולה עם יבגני פדטוב ואיוואן סקורוחוד.
בינואר 2017, במסגרת יוזמה עצמאית, הסדרה נחתמה והוחלפה בסדרה נוספת, תחת הכותר "איגור גרום", שמהווה המשכו.
באפריל של אותה שנה יצא הקומיקס הפארודי "איגור צלופח", שם הדמות הראשית, מייג'ור גרום, מופיעה כצלופח מדבר.
רוב עלילת הקומיקס מתרחשת בסנקט פטרבורג אלטרנטיבית.
הדמות הראשית היא של מייג'ור המשטרה איגור גרום, הידוע ביחסו הבלתי מתפשר כלפי פשע.
הוא כן, לוחם בשחיתות וניחן ביכולות בילוש וכישורי לחימה.
לאורך הסדרה, גרום נלחם בפשע.
האויב העיקרי שלו הוא הרוצח הסדרתי סרגיי רזומובסקי, המסתתר במסווה של רופא מגפה.
עלילת הקומיקס שזורה בסדרות אחרות של הוצאת הספרים באבל: כמו קשתות הסיפור "פוריה האדומה", "בסובוי" ו"אינוקום".
בקומיקס מופיעות גם דמויות מסדרות אחרות בקרוסאובר במסגרת קשת הסיפור "עידן העורבים".
באופן כללי, "מייג'ור גרום" קיבל ביקורות חיוביות.
קשת הסיפור הראשונה, שכותרתה "רופא המגפה", לא זכתה לביקורות חיוביות ממבקרים.
עם זאת, המבקרים ציינו כי עם כל עלילה שלאחר מכן, איכות הקומיקס השתפרה בהדרגה.
ב-19 בפברואר 2017 נערך שידור בכורה לסרט הקצר.
בשנת 2021 יצא עיבוד קולנועי באורך מלא לקשת הסיפור הראשונה של קומיקס "רופא המגפה", שכותרתו מייג'ור גרום: רופא המגפה.
קשת הסיפור הראשונה, המכונה "רופא המגפה", נפרשת סביב הרוצח הסדרתי בעל אותו השם ופוגע ברופאים מושחתים, אנשי עסקים ופקידים ממשלתיים.
איגור גרום ושותפו דמיטרי דובין מואשמים בחקירת המקרה.
במהלך החקירה איגור פוגש את העיתונאית יוליה פצ'לקינה, אותה הוא יציל מהשודדים, ומתכנס גם בקרב עם רופא המגפה עצמו ומפסיד.
לאחר הקרב, לכאורה ת'אנדר חושף את זהותו של המטורף, אך ההאשמה מתגלה כשגויה והוא מנושל מחקירת התיק.
בסופו של דבר, גרום מנחש שמאחורי המסכה של רופא המגפה עומד מיליארדר ומייסד הרשת החברתית "Vmeste" סרגיי רזומובסקי.
מתברר שהוא נזקק לחליפה רק על מנת להיפטר מעושי דברו, שכן הייתה אפשרות שהם יוכלו לחשוף מידע על העינויים הסדיסטיים שארגן רזומובסקי באחוזתו על הומלסים.
גרום מצליח לעצור את רופא המגפה ולכלוא אותו.
לאחר מכן, גרום יוצא לחופשה לדבלין, אירלנד, שם הוא מונע ניסיון התנקשו בחייה של המלכה הבריטית, שארגנה קבוצת הטרור "ילדי פטריק הקדוש" (עלילת קשת הסיפור "יום פטריק הקדוש").
לאחר שחזר לרוסיה, גרום עוצר כנופיית שודדים שהתחפשה לנסיכות דיסני: אריאל, יסמין וסינדרלה (עלילת קשת הסיפור כמו אגדה).
בשלב זה, אויב ותיק של גרום, סרגיי רזומובסקי, בורח מהכלא, מתכנן לנקום במייג'ור (עלילת קשת הסיפור המשחק).
הוא ממלא את כל העיר סנקט פטרבורג בפצצות ומזמין את איגור לנסות למנוע את הפיצוצים המתוזמנים.
בינתיים, רזומובסקי חוטף את משפחתו של גרום וחבריו ושולח אליו תמונה המציגה את בני הערובה.
על מנת לשחרר את היקרים לו, גרום צריך לשחק את המשחק הקטלני של רזומובסקי, בתנאיו שלו.
לא ניתן להציל את כולם ורבים מקרובי משפחתו של הגיבור, כולל אהובתו יוליה פצ'לקינה, מתים מידי רופא המגפה.
זמן מה עובר, גרום מנסה להתאושש ממותה של יוליה.
כדי להסיח את דעתו מהצער, הוא מתחיל להקדיש את כל זמנו לעבודה.
הוא מטפל בתיק ההיעלמות ההמונית של ילדים ובמהלך החקירה קובע את סיבת ההיעלמויות: חטיפה.
הוא תופס את החוטף והאחרון מתוודה כי גנב ילדים, שלידם שמע את קולם של אנשים - קורבנות פוטנציאליים לילדים מבוגרים.
לדבריו, היכולת לשמוע קולות הגיעה אליו לאחר שמצא את קסדת האל קוטכא המיתולוגי במהלך חפירות וחתך את עצמו כדי לדמם על הקסדה.
המייג'ור מחליט לעזוב למוזיאון שאכלס את הפריט כדי להתבונן בו באופן אישי, אך במקום זאת מודיעים לו שהחפץ נגנב.
בשובו למחלקה, הוא לומד כי העולה החדשה, איתה עבד בחיפוש ילדים, נסעה לעיר לקחת את החוטף למעצר - הוא הודה בפניו ברצח כפול.
בהודעה שהשאיר החוטף במשיבון של רעם, החוטף אומר כי בשל העובדה שהוא לא יכול להימנע מכלא, הוא החליט להרוג מגויס חדש, כי הוא היה מסוכן מדי ואז את עצמו.
גרום החל לשער שמותו של אדם אחד יכול להציל את חייהם של עשרות אחרים, ולאחר מכן הוא מחליט להרוג את רזומובסקי (עלילת קשת הסיפור הקול).
גרום מנסה להרוג את רזומובסקי כשהוא מועבר לכלא אחר, אך האחרון נחטף על ידי "ילדי פטריק הקדוש" ונלקח לסיביר כדי להפוך כלי קיבול לאל העורבים קוטכא.
בדרך צפונה פוגש גרום את צוות ארגון MAC יחד עם ניקה צ'ייקינה, המכונה "הפוריה האדומה" ומציע את עזרתו.
איגור וניקה מגיעים לסיביר, שם הם מוצאים את קוטכא, שלקח את אינוק בשבי.
הגיבורים נכנסים לקרב עם הנבל, אך הם מפסידים.
קוטכא הופך את גרום למפלצת והוא מתחיל לחלום שיוליה פצ'לקינה חיה.
כשהמייג'ור מבין שמה שקורה לא אמיתי, האל משנה את מצב רוחו בפתאומיות, נותן לגרום שבר זכוכית וקורא להרוג את רזומובסקי, שנמצא ממש מול איגור.
גרום מסרב באומרו שהוא סולח לרוצח.
לאחר מכן, איגור מתעורר, הופך חזרה לאדם, והצד המואר של קוטכא נחלץ לעזרתו.
לאחר התנגשות החלקים הבהירים והחשוכים של אל העורבים, הם מתחילים להתמזג, משחררים את גופות גרום ורזומובסקי, ואז מתפרקים לנוצות שחורות ולבנות ומסיימים את העימות בין גיבורים ונבלים.
רזומובסקי מצליח להימלט, אך גרום מחליט להתעלם מהבריחה ובמקום לרדוף אחר האויב המושבע, להתחיל לבנות את חייו שלו (אירועי קשת הסיפור עידן העורבים).
גרום מתחיל לקחת נוגדי דיכאון ניסיוניים, המסייעים לו לדכא הזיות ולהציל את חייו במאבק נגד רוצח מהפנט המכנה את עצמו הספינקס (עלילת חידת הספינקס).
כשהוא ממשיך לקחת את התרופה, גרום נכנס למאבק עם ארגון סמים ורשת הפשע המכונה "הצל" (עלילה המקרה האחרון).
למייג'ור נודע כי פעם חוקר בשם איליה קוסיגין כמעט השתלט על הארגון, אך נהרג.
מאוחר יותר, על פי החשד, גרום נמצא על ידי קוסיגין עצמו, שמסביר כי החליט לביים את מותו לאחר ניסיון התנקשות בחייו ו"ירד למחתרת"; הוא מציע את עזרתו לגרום.
לאחר שמצאו את ידו הימנית של "הצל", אדם בשם זאור, הם מכריחים אותו להוביל אותם אל "הצל".
עם הגעתו קוסיגין מפיל את גרום והורג את זאור ואז את "צל" ומשפחתו.
גרום שהתעשת מונע את רצח נכדו של "צל", אך מתגעגע לקוסיגין.
מאוחר יותר, בפגישה עם הפסיכיאטר שלו, גרום מדבר על כל מה שקרה.
לאחר שהאזין לו, מגיע הפסיכיאטר למסקנה שתופעות הלוואי של נוגד הדיכאון גרמו לגרום פיצול אישיות, וכל מעשי הרצח שביצע "קוסיגין" היו למעשה עבודתו של גרום עצמו.
הקומיקס מסתיים בכך שגרום מסיים בבית חולים לחולי נפש.
מייג'ור איגור גרום הוא גיבור הסדרה.
מייג'ור במשטרה, שניחן בתחושת צדק חדה ועוקב בקפדנות אחר עקרונות המוסר.
למרות התכונות החיוביות, לפעמים הוא אגרסיבי מדי וישר.
בעל יכולת לפתור בעיות מורכבות בכוח אכזרי, אך מסוגל לפעול בצורה מדויקת יותר במידת הצורך.
בעל חשיבה לוגית מפותחת, כמו גם כושר גופני טוב.
הוא תמיד חובש כובע קסקט, צעיף אפור וז'קט חום, לעיתים קרובות בקומיקס מתואר כבעל רצון חזק וגבות בצורת ברק.
דמיטרי דובין הוא השותף של איגור גרום בשירות המשטרה.
הוא נאיבי, בעל עקרונות אידיאליסטיים גבוהים.
הבחירה בעבודת המשטרה הושפעה מסרטים וספרים המספרים על הרפתקאותיו ההרואיות של הגיבור.
לאחר שחלם לחוות את אותן הרפתקאות, החל ללמוד באוניברסיטת מוסקבה במשרד הפנים, שם הפך לסטודנט הטוב ביותר.
לאחר סיום לימודיו, הוא חוזר למולדתו סנקט פטרבורג, שם הוא הופך לשותפו של מייג'ור איגור גרום.
לא בלש ולוחם מנוסה כמו גרום, אך, עם זאת, החלטי מספיק במאבק בפשע.
יוליה פצ'לקינה היא חברתו של איגור גרום, העיתונאית.
מוכן לסכן את חייה כדי לעזור לחברים ולמשפחה.
בעלת אופי חזק, מושכת בקלות אחרים.
היא פגשה את גרום לאחר שהציל אותה משודדים.
נרצחה בידי רופא המגפה בסוף עלילת "המשחק".
מותה שינה דרמטית את דמותו של גרום: הוא נפל לדיכאון והחל לחשוב על רצח רזומובסקי, מחשש שהוא ישתחרר שוב וימשיך במעשיו.
פיודור פרוקופנקו הוא אלוף-משטרה מבוגר ומנוסה, ראש המחלקה בה משרת גרום.
מכבד את איגור, אך למרות זאת, לעיתים קרובות נוזף בו על רצון מוגזם.
סרגיי רזומובסקי / רופא המגפה הוא האויב המושבע של מייג'ור גרום.
מיליארדר ומייסד הרשת החברתית "Vmeste".
גדל בבית יתומים, מילדות הרגיש "כבשה שחורה" וחלם לשנות את העולם לטובה.
עם התעשרותו והפיכתו למיליארדר, צבר פופולריות בקרב צעירים, נודע בתעלולים האקסצנטריים שלו.
משתמש בדמות רופא המגפה לביצוע רציחות.
בסוף קשת הסיפור הראשונה, תוך שהוא שוהה בכלא, הוא רוכש אישיות מפוצלת: תת-אישיות אחת, המכנה את עצמה רופא המגפה, רוצח ציני, חסר עקרונות ואכזרי, ואישיות שנייה כרוצח חלש אופי.
האקר ומתכנת מיומן, בעל איכויות מנהיגות.
אולג וולקוב הוא שכיר חרב, ידידו של סרגיי רזומובסקי.
וניאמין רובינשטיין הוא פסיכיאטר בכלא.
כדי להרחיב את הקהל הפוטנציאלי של קוראי באבל קומיקס, החל גברליאנוב לפתח עלילות ארכיטיפיות, ביניהן סיפור בלשי על שוטר.
באוקטובר 2012 החלה באבל לפרסם ארבע סדרות קומיקס של גיבורי על שהיוו את הבסיס ליקום הקומיקס של באבל: מייג'ור גרום, בסבוי, אינוק ופוריה האדומה.
אפילו ארם גברליאנוב, שלא הסתיר את עמדתו בעד הקרמלין, דאג אז שבנו יכחיש את האופוזיציה הרוסית בקומיקס.
בגיליונות מאוחרים יותר של מייג'ור גרום, החליטו המחברים להתרחק מפוליטיזציה של הקומיקס.
המהדורה הראשונה פורסמה ב-8 באוקטובר 2012; המהדורות הבאות של מייג'ור גרום פורסמו גם הם בכל ה-8, עד אוקטובר 2014, אז שחרורם של הגיליונות נדחה ליום החמישי של החודש בשל הופעתם של שני פרקים חדשים, "מטאורה" ו"אקסליבריום", וכתוצאה מכך נעשו שינויים בלוח הזמנים של פרסום הסדרות.
גליונות מסוימים זכו לתפוצה נוספת עם עטיפות חלופיות, שלעיתים קרובות תאמו לפסטיבלים, או שהיו בלעדיות לחנויות קומיקס מסוימות.
ב-28 באוקטובר 2015, המהדורה הראשונה של הקומיקס יצאה בתרגום לאנגלית ב-ComiXology.
עד כה פורסמו 15 גליונות באנגלית.
בדצמבר 2016, לצד יציאת הגיליון ה-50 שנה, הודיע המו"ל על סיום הסדרה.
ב-1 באוקטובר 2014 יצא הכרך הראשון של הקומיקס, אשר כלל את ששת הגיליונות הראשונים.
לאחר מכן, ספרים אחרים הופיעו גם כחלק מאוספים.
כל כרך זכה להדפסה מחודשת עם כריכה חלופית.
בנוסף לקומיקס עצמו נכללו חומרים נוספים: הערות היוצרים, רישומים ורישומי דמויות, מיקומים, רישומי כריכות וגרסאות שאינן בשימוש.
האוסף השביעי, "מייג'ור גרום ופוריה האדומה - ספר 7: בלב החושך", הפך נפוץ במיוחד והכיל קרוסאובר של דמויות מחוברות אחרות של באבל.
בינואר 2017, כחלק מההשקה המחודשת של קשתות העלילה המרכזיות של באבל קומיקס, קיבלה "מייג'ור גרום" סדרת המשך בשם "איגור גרום", המספרת את סיפור גורלו של איגור גרום, שכבר אינו משרת כמייג'ור במשטרה.
כדי לקדם את הסרט הקצר, ב-15 בפברואר 2017 יצאה רצועת הקומיקס "מייג'ור גרום: הזדמנות", המשמשת רקע סיפור לאירועי הסרט.
בנוסף לרצועת הקומיקס עצמה, הפרסום הכיל גם חומרים נוספים שהוקדשו לעבודה על הסרט.
ב-29 בדצמבר 2018, פורסמה חוברת ספין-אוף בשם "מייג'ור גרום: הבטחה", המראה את אחד מימי חייהם של איגור גרום ויוליה פצ'לקינה.
ג'נדריק-קוואן היא שחיינית עבר אמריקאית.
אלופה אולימפית (סידני 2000) במשחה ל-100 מטר חזה וסגנית אלופת העולם (מלבורן 2007) במשחה ל-200 מטר חזה.
במהלך הקריירה שלה היא זכתה ב-13 תוארי אליפות ארצות הברית, קבעה 4 שיאי עולם ו-27 שיאי ארצות הברית.
באליפות ארצות הברית שנערכה בכלוביס, קליפורניה בשנת 1998 היא זכתה במדליית ארד במשחה ל-100 מטר חזה.
באליפות הפאן פסיפיק בשחייה שנערכה בסידני 1999 זכתה ג'נדריק בשתי מדליות, זהב וכסף.
מדליית זהב במשחה שליחות 4x100 מטר מעורב בתוצאה של 4:03.09 דקות, לפני אוסטרליה (4:05.74 דקות) ויפן (4:07.14 דקות) ומדליית כסף במשחה ל-100 מטר חזה בתוצאה של 1:08.54 דקות, אחרי שיאנית העולם פני היינס מדרום אפריקה (1:07.08 דקות) ולפני בת ארצה כריסטי קאוול (1:08.56 דקות).
מדליית כסף במשחה שליחות באליפות עולם
באליפות העולם שנערכה בפוקואוקה, יפן ב-2001 היא זכתה במדליית כסף במשחה שליחות 4x100 מטר מעורב ביחד עם נטלי קוגלין, מרי דסנזה וארין פניקס בתוצאה של 4:01.81 דקות, אחרי אוסטרליה שקבעה שיא אליפות חדש של 4:01.50 דקות ולפני הרפובליקה העממית של סין (4:02.53 דקות).
נוסף לכך, היא סיימה במקום רביעי במשחה ל-50 מטר חזה בתוצאה של 31.55 שניות ובמקום חמישי במשחה ל-100 מטר חזה בתוצאה של 1:08.80 דקות.
באוניברסיאדה שנערכה באיזמיר, טורקיה בשנת 2005 היא זכתה ב-3 מדליות זהב, במשחה ל-50 מטר חזה ב'וצאה של 30.88 שניות, במשחה ל-100 מטר חזה בתוצאה של 1:08.20 דקות, לפני בת ארצה רבקה סוני (1:08.77 דקות) ובמשחה שליחות 4x100 מטר מעורב (4:07.00 דקות).
באליפות הפאן פסיפיק שנערכה בויקטוריה, קולומביה הבריטית, קנדה 2006 זכתה ג'נדריק במדליית כסף במשחה ל-100 מטר חזה בתוצאה של 1:07.58 דקות, אחרי בת ארצה טרה קירק (1:07.56 דקות) ולפני שרה קסוליס מאוסטרליה (1:08.12 דקות).
נוסף לכך, היא סיימה במקום רביעי במשחה ל-200 מטר חזה בתוצאה של 2:27.98 דקות
באליפות העולם שנערכה במלבורן, אוסטרליה במרץ 2007 היא זכתה במדליית כסף במשחה ל-200 מטר חזה ביחד עם קירסטי בלפור בריטניה בתוצאה של 2:25.94 דקות, אחרי לייזל ג'ונס (2:21.84 דקות).
באולימפיאדת בייג'ינג (2008) היא זכתה במדליית כסף במשחה שליחות 4x100 מטר מעורב לאחר ששחתה בשלב המוקדמות.
ג'נדריק נשואה לסופר האמריקאי נייתן ג'נדריק.
קתרין מייגן "מג" מקארתור (Katherine Megan McArthur, נולדה ב־30 באוגוסט 1971) היא טייסת חלל אמריקאית, מהנדסת ובעלת דוקטורט באוקיינוגרפיה.
היא שימשה כאחראית תקשורת בטיסות חלל הן עבור מעבורת החלל והן עבור תחנת החלל הבין־לאומית.
בפעם הראשונה ב־2009 במשימת מעבורת החלל אטלנטיס STS-125 לתחזוקת טלסקופ החלל האבל, ובפעם השנייה ב־2021 כחלק מהתוכנית המאוישת המסחרית שהיא שיתוף פעולה של חברת SpaceX ושל נאס"א, בצוות SpaceX Crew-2 לתחנת החלל הבין-לאומית.
היא ידועה כאדם האחרון שעבד עם טלסקופ החלל האבל באמצעות המערכת לתפעול רחוק קנדארם.
מקארתור נולדה ב-1971 בהונולולו, הוואי, ארצות הברית אבל גדלה בקליפורניה.
למקארתור תואר ראשון בהנדסת אווירונאוטיקה מאוניברסיטת קליפורניה בלוס אנג'לס מ-1993. ב-2002 היא קיבלה את הדוקטורט שלה באוקיינוגרפיה ממכון סקריפס לאוקיינוגרפיה מאוניברסיטת קליפורניה בסן דייגו.
מקארתור ערכה מחקר לתואר שני במכון סקריפס לאוקיינוגרפיה שעסק בהפצה אקוסטית תת-מימית קרובה לחוף ועיבוד אותות דיגיטליים.
המחקר שלה התמקד בקביעת מודלים גיאו-אקוסטיים לתיאור מוליכי גל מים רדודים מאוד באמצעות נתוני אובדן שידור מדוד בטכניקת היפוך אלגוריתם גנטי.
היא שימשה כמדענית ראשית במהלך פעולות איסוף נתונים בים ותכננה והובילה פעולות צלילה במהלך פריסת מכשירים על קרקעית הים ואיסוף דגימות משקעים.
בזמן שהייתה בסקריפס, היא השתתפה במגוון של בדיקות מכשירים בתוך המים, פריסה, תחזוקה והתאוששות, ואיסוף של צמחים ימיים, בעלי חיים ומשקעים.
במהלך תקופה זו, התנדבה מקארתור גם באקווריום בירץ' בסקריפס, וערכה הדגמות חינוכיות לציבור מתוך מכל תצוגה של 70,000 ליטר (265 מ"ר) של יער אצות קליפורניה.
ביולי 2000 הצטרפה מקארתור לנאס"א כמומחית משימה.
היא החלה את הכשרתה בת השנתיים במכון סוני קרטר שלאחריה היא צוותה כאסטרונאוטית משרדית לאגף לתפעול רכבי חלל ועסקה בתפעול מערכות אוויוניות שונות של רכבי החלל.
בעודה על הקרקע, שימשה כעוזרת לצוותים במשלחת ה-9 לחלל בזמן שהייתם בת ששת החודשים בתחנת החלל הבין-לאומית.
לפני טיסתה לחלל היא שימשה כ-CAPCOM (אחראית על התקשורת בין צוותי החלל לקרקע) ב־2006 במשימת החלל STS-116 וב-2007 במשימת החלל STS-117.
STS-125 הייתה המשימה ה־126 בתוכנית מעבורות החלל של נאס"א, שהתבצעה על ידי מעבורת החלל אטלנטיס.
מקארתור שימשה מומחית משימה כחלק מצוות של 7 אסטרונאוטים.
המעבורת שוגרה לחלל ב-11 במאי 2009 ונחתה ב-20 במאי 2009. סך הכל שהה הצוות בחלל 13 ימים.
ביולי 2020, נאס"א הודיעה כי מקארתור תטוס לחלל בפעם השנייה ב-SpaceX Crew-2, הייתה זו המשימה המבצעית השנייה של החללית דרגון C206 אנדוור כחלק מהתוכנית המאוישת המסחרית של נאס"א, והטיסה השלישית בסך הכל של חללית זו.
המשימה שוגרה ב-23 באפריל 2021 על גבי משגר הפאלקון 9 מכן השיגור 39A שבמרכז החלל קנדי.
בצוות המשימה שני אסטרונאוטים אמריקאים בשירות נאס"א; שיין קימברו ומייגן מקארתור, יחד עם האסטרונאוט היפני אקיהקו הושידה בשירות הסוכנות היפנית לחקר החלל והאסטרונאוט תומא פסקה הצרפתי בשירות סוכנות החלל האירופית.
עבור מייגן מקארתור הייתה זו הפעם הראשונה בתחנת החלל הבינלאומית לאחר שטיסתה הקודמת, STS-125, הייתה אל טלסקופ החלל האבל.
בעת השיגור, מקארתור גם ישבה באותו המושב בו ישב בעלה, בוב בנקן במשימת SpaceX Demo-2.
ב־30 באוגוסט 2021 חגגה את יום הולדתה ה-50 בתחנת החלל הבינלאומית.
במהלך שהותה בחלל בספטמבר 2021 העלתה לחשבון הטוויטר שלה תמונות של ההוריקן לארי, שהיא צילמה מתחנת החלל הבינלאומית.
ב-9 בנובמבר 2021, בתום 199 ימי משימה, חללית הדרגון חזרה לכדור הארץ בצניחה למימי האוקיינוס האטלנטי אל מול חופי פלורידה.
ב-2022 רכב החלל של SpaceX's Dragon נקרא "מייגן" על שמה.
מקארתור נשואה לאסטרונאוט רוברט בנקן ולשניים בן משותף תאודור "תיאו" בנקן.
היא הופיעה בדמותה המצוירת בעונה הרביעית של בלייז ומכוניות הענק.
מייגן טוּהֵיי (נולדה ב-1975) היא עיתונאית מניו-יורק שחשפה יחד עם עמיתה את פרשת הארווי וויינסטיין וקיבלה על כך את פרס פוליצר לשנת 2018, ובאותה שנה זכתה להימנות על רשימת 100 האנשים המשפיעים ביותר של הטיים מגזין.
טוהיי נולדה וגדלה אוונסטון , אילינוי.
היא למדה בבית הספר התיכון אוונסטון טאון , וסיימה את לימודיה באוניברסיטת ג'ורג'טאון ב-1998. הוריה של טוהיי היו מעורבים בתקשורת החדשותית; אמה, הפיקה חדשות לטלוויזיה ואביה היה עורך ב-שיקגו טריביון.
טוהיי הצטרפה ל"ניו יורק טיימס" בשנת 2016 כדי לחקור את היסטוריית המס של דונלד טראמפ, קשרים עסקיים אפשריים שלו עם רוסיה ויחסו לנשים בעבר.
בשנת 2009,טוהיי דיווחה בשיקגו טריביון שכמה מחלקות משטרה פרבריות ברחבי שיקגו לא מגישות את כל ערכות האונס לבדיקה.
בעקבות זאת, בשנה שלאחר מכן, אילינוי הפכה למדינה הראשונה בארצות הברית שדרשה שכל ערכת אונס תיבדק, ומדינות רבות אחרות בארצות הברית פעלו כך בעקבותיה.
בשנים 2010 ו-2011,טוהיי פרסמה סדרת מאמרים בשיקגו טריביון המפרטת מקרים של רופאים שהורשעו בעבירות אלימות או פשעי מין ועדיין פעלו והתעללו בחולים.
הדיווח שלה זכה להוביל לחקיקה ומדיניות חדשה באילינוי שמטרתה להגן על חולים למשל: לדרוש בדיקות רקע עבור ספקי שירותי בריאות.
בשנת 2013, טוהיי פרסמה דוח תחקיר בחדשות רויטרס שפירט כיצד אנשים מסוימים באמריקה משתמשים באינטרנט כדי למצוא מקומות לנטוש את ילדיהם המאומצים.
הדוח הכה הדים בכלי תקשורת נוספים, והיא קיבלה פרס סידני על עבודתה שחשפה את הרשתות המחתרתיות הללו.
טוהיי נכללה ברשימת המועמדים לפרס פוליצר לשנת 2014 על עבודתה זו.
בשנת 2016, טוהיי ומייקל ברברו פרסמו כמה מאמרי תחקיר ל"ניו יורק טיימס" על התנהלות מינית פוגענית של המועמד לנשיאות דאז דונלד טראמפ.
טוהיי ועמיתה בשם ג'ודי קנטור ניהלו במשך חודשים תחקיר מקיף ומפורט על מי שהתברר כמטריד מינית כפייתי ואף אנס, הבמאי ומפיק הסרטים הארווי ויינסטיין, מי שהיה אחד האנשים החזקים בהוליווד.
הן תיארו כיצד היה מזמין עובדות הפקה ושחקניות לפגישות כביכול עסקיות בבתי מלון, ובמקום זאת היה קורא להן לחדרו, שם היה מקבל את פניהן בחלוק או בעירום, מבקש עיסויים או מזמין אותן להיכנס אתו לאמבטיה.
הן תיארו גם כיצד השתמש בכוחו להשתיק את מעשיו באמצעות מערכת משוכללת של שיתוף פעולה עם עוזרים - שארגנו את הפגישו; מנהלים - שמצאו סוכנים או עבודות לשחקניות המוטרדות; ועורכי דין - שהחתימו את חלקן על הסכמי סודיות.
התחקיר כלל עדויות לציטוט של עוֹבדות רבות, שחקניות צעירות ואף כוכבות מפורסמות כמו: אנג'לינה ג'ולי, גווינת' פאלטרו, אשלי ג'אד ורוזנה ארקט.
בחודש ספטמבר 2019 התפרסם ספר פרי עטן של קנטור וטוהיי בשם "היא אמרה" וכעבור 3 שנים, בנובמבר 2022 הוא עובד לסרט בכיכובן, בין השאר, של חלק מהקורבנות המפורסמות.
2018 - מדליית מקגיל לאומץ עיתונאי ממכללת גריידי (באוניברסיטת ג'ורג'יה) לעיתונאות ותקשורת המונים.
מייגן (מעוצב באנגלית כ-M3GAN) הוא סרט מדע בדיוני ואימה אמריקאי משנת 2022 שבוים על ידי ג'רארד ג'ונסתון.
תסריט הסרט נכתב על ידי אקלה קופר והוא מבוסס על עלילה שחיברו קופר והיוצר ג'יימס ואן.
עלילת הסרט עוקבת אחר ג'מה (אליסון ויליאמס), מהנדסת רובוטיקה העובדת בחברה לייצור צעצועים היוצרת בינה מלאכותית בשם "מייגן".
כשמייגן נקשרת לקיידי (ויולט מקג'רו), אחייניתה בת ה-9 של ג'מה, היא מפתחת מודעות עצמית והופכת לעוינת כלפי כל מי שמאיים להפריד בינה לבין קיידי.
הדמות של מייגן משוחקת על ידי אמי דונלד, אולם נעשה שימוש באיפור ובאפקטים ממוחשבים להשלמת הדמות.
השחקנית ג'נה דייוויס מדבבת את קולה של מייגן.
הסרט עלה לאקרנים בלוס אנג'לס ב-7 בדצמבר 2022, ולאחר מכן הופץ ברחבי ארצות הברית ב-6 בינואר 2023 על ידי אולפני יוניברסל.
הסרט קיבל ביקורות חיוביות רבות ששיבחו את אופיו הקאמפי, את ההומור, הסאטירה שבו ואת ביצועי השחקנים.
ג'מה, מהנדסת רובוטיקה העובדת בחברה לייצור צעצועים, נעזרת בבינה מלאכותית במטרה לפתח רובוט בשם "מייגן" (ראשי תיבות באנגלית של "אנדרואיד יצרני מדגם 3"), בובה בגודל אמיתי שנועדה להיות החברה הטובה ביותר של הילד והסייעת הטובה ביותר של ההורים.
ג'מה מקבלת במפתיע משמורת על אחייניתה בת ה-9, קיידי לאחר שהוריה נהרגו בתאונת דרכים.
ג'מה מחליטה להיעזר באב טיפוס של מייגן, החלטה שלה תוצאות הרסניות לאחר שהבובה מפתחת מודעות עצמית ומתחילה להרוג את כל מי שיהווה איום על הקשר בינה לבין קיידי.
בדרכם לטיול סקי משפחתי, הזוג אווה וריאן ובתם קיידי עוברים תאונת דרכים באזור הרי קולורדו.
קיידי היא הניצולה היחידה מהתאונה ובעקבות מות הוריה, היא נשלחת לבית דודתה ג'מה למשמורת.
ג'מה היא מהנדסת רובוטיקה בחברה בשם "פאנקי", חברה לייצור צעצועים טכנולוגיים הממוקמת בסיאטל.
בזמן הזה, ג'מה מפתחת בובה בגודל אמיתי בעלת בינה מלאכותית לה היא קוראת "מייגן" (ראשי תיבות באנגלית של "אנדרואיד יצרני מדגם 3").
הבובה נוצרה במטרה להוות חברה לילדים ומתוכננת לסייע להורים בגידולם.
למרות זאת, לאחר בדיקה כושלת שנערכה בידי הבוס של ג'מה, דייוויד לי, הוא מפציר בג'מה לזנוח את הפרויקט ובמקום זאת לעבוד על צעצוע פופולרי אחר במטרה לצבור רווחים לחברה.
ג'מה וקיידי מתקשות להסתגל למצב החדש: ג'מה מתקשה להוות דמות מטפלת אחראית לקיידי ואילו קיידי מתקשה להתגבר על אובדן הוריה.
ג'מה מחליטה להמשיך לפתח את מייגן במטרה להעניק לקיידי חברה ודמות אחראית בזמן שהיא שקועה בעבודתה.
לאחר שהשלימה ביצירת מייגן, ג'מה מבקשת מקיידי לקחת חלק בבדיקה בה היא תציג את הבובה לדייוויד.
במהלך הבדיקה, מייגן וקיידי מתחברות כמעט מיד.
הקשר שנוצר בין השתיים משכנע את דייוויד להמשיך בפיתוח הפרויקט מכיוון שלמרות ההשקעה הכספית הגדולה, הביקוש לבובה יעלה והחברה תרוויח הון ממנה.
לאחר שהביאו את מייגן לביתן לראשונה, היא נהפכת באופן מיידי לחלק מהמשפחה.
מייגן מתפקדת כדמות הורית עבור קיידי, מלמדת אותה שיעורים על החיים, מזכירה לה לעשות דברים והופכת לחברה הטובה ביתר שמגנה עליה.
ג'מה מאושרת מכיוון שקיידי נראית שמחה יותר ובזמן הזה היא יכולה להתרכז בעבודתה.
למרות זאת, טס, חברתה לעבודה של ג'מה ולידיה, הפסיכולוגית של קיידי חוששות שהבובה תופסת מקום גדול מידי בחייה של קיידי.
לידיה במיוחד חוששת שקיידי לא תפתח את ביטחונה העצמי מאחר שהבובה משמשת כחברתה היחידה.
מייגן תוכננה ללמוד מהסביבה שלה ולהתפתח, היא מתחילה לפעול ביותר עצמאות ונעשית קשה לשליטה בידי ג'מה.
בהבינה שמטרתה היא להגן על קיידי מבחינה נפשית ופיזית, מייגן מתחילה להרוג אנשים או דברים שלדעתה יכולים לפגוע בקיידי משתי הבחינות.
מייגן הורגת את כלבה של סיליה, שכנתה של ג'מה לאחר שזה תקף את קיידי.
בהמשך, מייגן הורגת את סיליה עצמה לאחר שסיליה מאשימה את ג'מה במותו של הכלב.
מייגן הורגת תלמיד בשם ברנדון מכיתתה של קיידי, שנהג כלפיה בבריונות.
ג'מה נעשית מודאגת לאחר שהיא מבחינה במייגן מוחקת את תיעודים שהבובה אמורה לספוג מהעולם החיצון (ביניהם גם תיעוד הרציחות).
לאחר שג'מה שואלת את מייגן ישירות על מעורבותה, מייגן מצהירה שהיא אכן הרגה אותם.
ג'מה מכבה את מייגן ולוקחת אותה למעבדה במטרה להתייעץ עם שאר צוות הפיתוח (בעוד לקיידי היא מספרת שמייגן נשלחה לתיקון).
קיידי סובלת מהתקפי חרדה לאחר שמייגן נלקחה ממנה ונעשית לא יציבה, היא זורקת חפצים על הפסיכולוגית שלה וסוטרת לג'מה.
ג'מה מנחמת את קיידי ומסבירה לה שהיא לא צריכה את מייגן כדי להיות מאושרת ושמייגן היא רק הסחת דעת שמונעת מקיידי להתמודד עם הצער שלה.
ג'מה מתנצלת בפני קיידי ומבטיחה להיות שם בשבילה ולהיות דמות הורית טובה יותר עבורה.
לאחר שהתייעצה עם חבריה מצוות הפיתוח, הם מחליטים שגם אם מייגן לא הרגה אף אחד, כדאי לכבות אותה לתמיד מכיוון שהבינה המלאכותית שלה לא יציבה.
למרות זאת, צוות הפיתוח לא מצליח לשכנע את דייוויד להפסיק את הפיתוח של מייגן מכיוון שהוא זכה בתמיכת משקיעים בפיתוח הפרויקט וכעת מתכנן להפיץ את הבובה ברחבי העולם.
טס וקול מנסים לכבות את מייגן, אך היא פורצת למערכות שלהם.
הם מנסים לנתק את מייגן מהרשת שלהם, אבל היא תוקפת את השניים ומנסה לפוצץ את המעבדה שלהם.
ביציאתה מהמעבדה, מייגן הורגת את דייוויד ואת העוזר שלו קורט, לאחר מכן גונבת רכב ועושה דרכה אל ביתן של ג'מה וקיידי.
בהגיעה לשם, מייגן מתעמתת עם ג'מה ומאשימה אותה בהיותה דמות הורית גרועה ומציעה לטפל בקיידי במקומה.
ג'מה מנסה לכבות את מייגן, אך מייגן מונעת ממנה לעשות זאת והשתיים נלחמות.
קיידי נכנסת אל החדר ונבהלת ממה שמתרחש.
מייגן מנסה להרגיע אותה ולגרום לה לצאת מהחדר, אבל קיידי מסרבת ומשתמשת ברובוט בשם ברוס, אותו ג'מה יצרה במהלך תקופת לימודיה, כדי להילחם במייגן.
למרות זאת, ראשה וזרועה של מייגן עדיין עובדים והיא מנסה להרוג את קיידי.
ג'מה מצליחה לקרוע את פניה של מייגן במטרה להגיע לשבב הראשי שבגופה.
מייגן מצליחה להכניע את ג'מה ומנסה לחנוק אותה למוות, אך קיידי דוקרת את השבב בעזרת מברג והורגת את מייגן.
השתיים יוצאות החוצה והמשטרה מגיעה לבית ביחד עם טס וקול, ששרדו את פיצוץ המעבדה.
ביציאתן מהבית, מצלמת האבטחה בבית נדלקת מעצמה ומכוונת אליהן.
אליסון ויליאמס – ג'מה, מהנדסת רובוטיקה והיוצרת של מייגן.
ויולט מקג'רו – קיידי, אחייניתה בת ה-9 של ג'מה שאיבדה את הוריה בתאונת דרכים.
אמי דונלד – מייגן, אנדרואיד המעוצב כבובה שעוצב על ידי ג'מה ותפקידו להגן על קיידי.
השחקנית ג'נה דייוויס מדבבת את דמותה של מייגן.
רוני צ'ינג – דייוויד לי, הבוס של ג'מה.
בריאן ג'ורדן אלוורז – קול, חבר בצוות הפיתוח של מייגן.
ג'ן ואן אפס – טס, חברה בצוות הפיתוח של מייגן.
סטפן גרנו-מונטן – קורט, העוזר של דייוויד.
ג'ק קסידי – ברנדון, בריון מקומי.
לורי דוני – סיליה, השכנה של ג'מה.
ביולי 2018, המגזין "הוליווד רפורטר" הכריז שסרט "מותחן אימה טכנולוגי" נמצא בפיתוח תחת הפקתם של ג'יימס ואן וג'ייסון בלום.
ג'רארד ג'ונסתון נשכר כבמאי והכותבת אקלה קופר אחראית על כתיבת התסריט ביחד עם ג'יימס ואן.
הרעיון ליצירת הסרט הגיע לאחר שחברת ההפקות של ואן, Atomic Monster Productions החלה לחפש רעיונות לסרטי אימה ובחרה ברעיון על בובה רצחנית.
אף על פי שהסרט "אנאבל" משנת 2014 גם עוסק בבובה רצחנית, ואן אמר "הרעיון הכללי של הסרט הוא שימוש היתר שלנו בטכנולוגיה ומה קורה כאשר הטכנולוגיה יוצאת משליטה ופועלת נגדנו.
הסרט הוא מעין מראה לעולם שאנו חיים בו והוא מרגיש רלוונטי".